
Irányított felejtés implicit tanulásnál

Kutatásunk során azt vizsgáltuk, hogy megfigyelhető-e az irányított felejtés implicit tanulás esetében. A paradigmát kettős terheléses vizsgálattal teszteltük, amely során a vizsgálati személyeknek egy implicit szekvencia tanulást mérő feladatot kellett végrehajtaniuk miközben szólistatanulásra kértük őket. A vizsgálati személyeket két csoportba osztottuk, a kísérleti csoportban lévő személyeket a vizsgálat során egy felejtési instrukcióval láttuk el, míg a kontroll csoportban a résztvevők nem kaptak ilyen utasítást, de mind két szólistát kikérdeztük mind a kettő csoporttól. A szólistákon megfigyelhető volt irányított felejtési hatás, azonban a kísérleti csoport a felejtési instrukció hatására sem felejtett jobban a kontrollcsoportnál az implicit tanulási feladatban. Eredményeink azt igazolták, hogy implicit tanulásnál nem működik az irányított felejtés paradigma.



